Gino Boccasile

**Gino (Luigi) Boccasile** (14. juuli 1901 Bari – 10. mai 1952) oli Itaalia kunstnik ja illustraator.

## Elukäik
Boccasile sündis 1901. aastal Baris. Kümneaastaselt kaotas ta vasaku silma, kuid läks ikkagi kohalikku kunstikooli. 20-aastaselt kolis Gino Milanosse, kus ta pidi raha teenimiseks figuriine maalima ja aknaid dekoreerima. Milanos hakkas ta koostööd tegema kohaliku kunsti- ja graafikastuudioga, keskendudes reklaamile ja moevisanditele.

1930. aastate algul kutsus graafikastuudio juht Achille Luciano Mauzan Gino Lõuna-Ameerikasse. Retkel tutvus ta Alma Corsiga, kellest sai hiljem tema abikaasa. Reis jäi Boccasilele lühikeseks. 

Naasnud Milanosse, asutas Gino koos sõbraga reklaamiagentuuri ACTA (Azienda Commerciale Tecnico-Artistica). Agentuur tegi tööd peamiselt sellistele kirjastustele ja ajakirjandusväljaannetele nagu La Donna (1932), Dea, La Lettura (1934), Bertoldo (1936), Il Milione (1938) ja L'Illustrazione del Medico (1939).  

Boccasile oli Mussolini toetaja ja fašist – see peegeldus ka vastu võetud tellimuste valikus ja kunstistiilis. Anthony Rhodes märkis oma II maailmasõja propagandat analüüsivas teoses: "Plakateid joonistasid Ducele Itaalia kuulsamad disainerid. Silmapaistvaim nende seast oli Gino Boccasile." Teise maailmasõja alguses määras Itaalia sõjaministeerium Gino graafiliseks propagandistiks. Talle anti joonistada peamiselt Itaalia hävitajaid, võite ja vägitegusid, aga ta kujutas postkaartidel ja plakatitel ka välispoliitilisi sündmusi. Pärast Gran Sasso haarangut pani Mussolini aluse Salo vabariigile. Boccasile, kes asus tollal selle ligiduses Milanos, liitus uue vabariigiga. Talle anti tööd valitsuse propagandaosakonnas. Sellega kaasnes Itaalia SS-leitnandi auaste. 

Teise maailmasõja lõpus kaevati Gino kollaboratsiooni pärast kohtusse. Ta oli lühikest aega vanglas, enne kui kohus ta süütuks kuulutas. Pärast sõda oli Boccasile oma halva kuulsuse tõttu pikemat aega töötu ja teenis 1946. aastani elatist pornograafiliste joonistuste müümisega. Ta jätkas töötamist 1950. aastatel ja suri 10. mail 1952 bronhiiti.

## Loomingu näited
Boccasile loomingule on iseloomulikud erksad, kirevad värvid, chiaroscurolik varju-valguse suhe ja selged jooned. Tema loomingut peetakse futurismi, *[[art déco]]* ja sümbolismi seguks. Gino kujutas oma loomingus natsionalistlikke ja idealistlikke motiive ning naisi (ja sõdureid) kui mõlema esindajaid.
Fail:Patto Tripartito.jpg|Kolmikpakti tähistav plakat
Fail:Azotati Vetrocoke Boccasile.jpg|Boccasile hilisem looming (1954)
Fail:Gino Boccasile (1901-52) Su loro ricade la colpa! On them rests the blame! WWII Italian Fascist Anti-British-American-Allied propaganda poster Churchill Roosevelt pistols ruins pirate flag. Rubenstein Rare Book & Manuscript Library No k.jpg|"Neil lasub süü!"
Fail:Gino Boccasile (1901-52) La Germania é veramente vostra amica (Germany really is your friend) WWII Fascist Pro-Nazi propaganda poster Italian Social Republic 1944 Smiling Wehrmacht soldier extending his arm to shake hands No known co.jpg|"Saksamaa on tõesti teie sõber"
Fail:BOCCASILE, Gino - Adani, Al sole d'Italia, La frutta migliore, c. 1950.jpg|Reklaamplakat
Fail:Gino Boccasile (1901-52) Tacete! Il nemico vi ascolta. Cartolina 1941-42 Keep quiet! The enemy listens WWII Italian fascist anti-British propaganda poster postcard Soldier eavesdrops Silence agianst espionage Carlomorandi.net No known.jpg|"Vaikige! Vaenlane kuulab"
Fail:Boccasile la signorina grandi firme e altri mondi.jpg|Paola Biribanti raamatu "Gino Boccasile. ""La signorina grandi firme" e altri mondi" esikaas
Fail:Gino Boccasile (1901-1952) WWII Italian anti-American Fascist propaganda poster c. 1943 140x100cm Repubblica Sociale Italiana Black US soldier selling white Venus from Milo statue for 2 dollars No known copyright 196869-2.jpg|Ameerikavastane plakat


## Viited